《寿日成礼奉天门》
明代·郑善夫

初日鸦啼宫树林，奉天高殿气骎骎。
衣冠况值千秋节，犬马真骎万国心。
白羽书来兵未解，黄河水落岁将阴。
龙斿凤辇关山道，边事辛勤风雪深。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。